تقييم المطعم : بعد عدة محاولات فاشلة في اللحاق بما تبقى من اللحم قبل ما يخلص ، استطعت الوصول للمطعم والوقوف في طابور وقدامي 10 أشخاص تقريبا ً ، ولكنهم مشوهم في وقت معقول .

المطعم بدأ التشغيل الرسمي فيما يبدو ، وانتهت فترة التشغيل التجريبي . .

عدد العمال ممتاز جدا ، اللي قدرت أعدهم 8 ، معظمهم فلبينيين وتقريبا 3 سعوديين ، وهذا مهم في تلبية رغبات العملاء الكثيرة وتقديم الخدمة في وقت معقول .

المنيو بسيط وأصنافه محددة ( برجر / هوت دوج / بطاطس / كولا ) .

الطلب كان 2 برجر + بطاطس + كولا ( 35 ريال ) .

البرجر كان لذيذ وخفيف . . الخبز هش وطازج . . ملاحظتي البسيطة إنه محتاج شوي تتبيل زيادة ( ملح فلفل بهارات . . ) ، ما حسيت إن طعمه ينط في حلقي ويصك مخي : )

البطاطس لذيذ جدا جدا ، وتجربة رائعة . . ابتداء ً بمتابعتك للعامل وهو يقطع حبة البطاطس الكاملة باستخدام آلة جميلة ، ثم ينقع البطاطس في ( أتوقع ) موية وملح ، ثم يقليها .

أخيرا ديكور المحل جميل ومرتب ونظيف .

يستحق الزيارة مرة أخرى . . وأحلى لايك لشبابنا السعوديين : ) . .